b'\n_START_ARTICLE_\nPilaret de Guissona\n_START_SECTION_\nDescripci\xc3\xb3\n_START_PARAGRAPH_\n\xc3\x89s un pilaret de terme que trobem en el marge d\'un cam\xc3\xad, realitzant una funci\xc3\xb3 similar a les creus de terme. Aquest est\xc3\xa0 format per una estructura monol\xc3\xadtica amb quatre cares i arestes poc definides. La seva base \xc3\xa9s gran i en la mesura que s\'aixeca es va fent m\xc3\xa9s estret. A la part superior del monolit trobem una forn\xc3\xadcula, tancada amb una reixa de ferro, dins la qual s\'alberga la imatge de la Verge amb el Nen._NEWLINE_Sota aquesta forn\xc3\xadcula trobem un camp epigr\xc3\xa0fic amb la seg\xc3\xbcent inscripci\xc3\xb3 "FUNDADOR BAUTISTA PUIG 1925". Corona la capella una creu de ferro mig caiguda. La seva factura \xc3\xa9s molt senzilla, ja que no presenta cap element escult\xc3\xb2ric, m\xc3\xa9s enll\xc3\xa0 de la imatge de la forn\xc3\xadcula.'